L 290/612
LT
Europos Sąjungos oficialusis leidinys
2022 11 10
b) NOx papildomo apdorojimo sistema, įrengta slėginio uždegimo varikliuose kaip atskiras įtaisas arba integruota į sujungtą išmetamųjų teršalų kontrolės prietaisą; c) dyzelino oksidacijos katalizatorius (DOC), įrengtas slėginio uždegimo varikliuose kaip atskiras įtaisas arba integruotas į sujungtą išmetamųjų teršalų kontrolės prietaisą.
3.3.5.2.
Tik 1A lygis Taip pat stebima, ar šio priedo 3.3.5.1 punkte minėti prietaisai nesugedo taip, kad būtų viršytos šios taisyklės 6.8.2 punkte nustatytos taikomos OBD sistemos ribinės vertės.
3.4.
Kiekvieną kartą prieš paleidžiant variklį atliekama diagnostinė patikra, kuri bent kartą turi būti pabaigta iki galo, jeigu laikomasi tinkamų bandymo sąlygų.
Bandymo sąlygos parenkamos taip, kad jos visos susidarytų įprasto važiavimo metu, kaip daroma atliekant 1 tipo bandymą.
3.5.
Trikčių indikatoriaus (MI) įjungimas
3.5.1.
OBD sistema turi turėti transporto priemonės vairuotojui lengvai matomą trikčių indikatorių.
MI nėra naudojamas jokiu kitu tikslu, išskyrus tikslą parodyti vairuotojui avarinį įsijungimą ir veikimą išmetamųjų teršalų numatytojo režimo ar avarinio judėjimo režimo sąlygomis.
Trikčių indikatorius turi būti matomas visomis apšvietimo sąlygomis.
Aktyvintas trikčių indikatorius turi rodyti simbolį pagal standartą ISO 2575.
Transporto priemonėje neturi būti įrengiamas daugiau nei vienas su išmetamųjų dujinių teršalų kiekiu susijęs bendrosios paskirties trikčių indikatorius.
Leidžiama įrengti konkrečiam tikslui skirtas atskiras signalines lemputes (pvz., stabdžių sistemos, saugos diržų, alyvos slėgio ir t. t.).
Trikčių indikatoriuose draudžiama naudoti raudoną spalvą.
3.5.2.
Jei tai yra strategijos, kurias taikant reikia daugiau kaip dviejų kondicionavimo iki bandymo ciklų, kad trikčių indikatorius būtų aktyvuotas, gamintojas pateikia duomenis ir (arba) inžinerinį įvertinimą, kuriuo tinkamai įrodoma, kad kontrolės sistema yra ne mažiau veiksminga ir laiku nustato sudedamosios dalies veikimo pablogėjimą.
Strategijos, kurias taikant reikia vidutiniškai daugiau kaip 10 važiavimo ciklų trikčių indikatoriui įjungti, yra nepriimtinos.
MI taip pat įsijungia kiekvieną kartą, kai variklio išmetamų teršalų kontrolės sistema pradeda veikti nuolatinio numatytojo išmetamųjų teršalų kiekio režimo sąlygomis, jeigu viršijamos bet kurios šios taisyklės 6.8.2 punkte nurodytos OBD sistemos ribinės vertės arba jei OBD sistema negali atitikti pagrindinių stebėsenos reikalavimų, nustatytų šio priedo 3.3.3 arba 3.3.4 punktuose.
Trikčių indikatorius turi veikti specialaus įspėjamojo režimo sąlygomis, pvz., mirksėti, kiekvieną kartą, kai variklio uždegimo pertrūkiai yra tokie, kad gali būti sugadintas katalizatorius, kaip nurodyta gamintojo.
Trikčių indikatorius taip pat įsijungia, kai transporto priemonės uždegimo raktas yra įjungimo („key on“) padėtyje prieš užvedant variklį (taip pat ir naudojant rankeną) ir išsijungia užvedus variklį, jei anksčiau nenustatyta jokių trikčių.
3.6.
Trikčių kodų saugojimas
3.6.1.
OBD sistemoje užregistruojami nepatvirtinti ir patvirtinti trikčių kodai, kuriais rodoma išmetamųjų teršalų kontrolės sistemos būsena.
Pagal nustatytus reikalavimus veikiančioms išmetamųjų teršalų kontrolės siste­ moms ir toms išmetamųjų teršalų kontrolės sistemoms, kurias siekiant išsamiai įvertinti reikalingas ilgesnis transporto priemonės veikimas, identifikuoti naudojami atskiri būsenos kodai (parengties kodai).
Jei trikčių indikatorius įsijungia dėl veikimo pablogėjimo, trikties arba nuolatinių numatytųjų išmetamųjų teršalų kiekio režimų, trikties rūšį nurodantis trikties kodas išsaugomas.
Gedimo kodas taip pat turi būti išsaugotas šio priedo 3.3.3.5 punkte ir 3.3.4 punkto e papunktyje nurodytais atvejais.
3.6.2.
Atstumą, kurį transporto priemonė nuvažiuoja, kai trikčių indikatorius yra aktyvintas, turi būti įmanoma nustatyti bet kuriuo momentu, naudojant standartinės duomenų perdavimo linijos nuoseklųjį prievadą.
3.6.3.
Transporto priemonių su kibirkštinio uždegimo varikliais atveju nebūtina nustatyti kiekvieną cilindrą, kuriam būdingas uždegimo pertrūkis, jei yra išsaugotas specialus vieno ar keleto cilindrų uždegimo pertrūkio trikties kodas.
3.7.
MI išjungimas
3.7.1.
Jei nebėra tam tikro uždegimo pertrūkių dažnio, kuriuo gali būti sugadintas katalizatorius (kaip yra nurodęs gamintojas), arba jei variklis veikia po greičio ir apkrovos sąlygų pokyčių, kuriems esant katalizatorius dėl uždegimo pertrūkių dažnio negalės sugęsti, trikčių indikatorius gali būti grąžintas į ankstesnę pirmojo važia­ vimo ciklo veikimo būseną, kai buvo nustatytas uždegimo pertrūkių lygis, ir vėlesniuose važiavimo cikluose gali būti perjungtas į įprasto veikimo režimą.
Jei trikčių indikatorius grąžinamas į ankstesnę būseną, atitinkami trikčių kodai ir išsaugoti momentiniai variklio būklės duomenys gali būti ištrinti.